text:
136/2008. (HK 1/2009.) HM VTI SZÁT intézkedése a szárazföldi üzemanyagok és egyéb szolgáltatások üzemanyag-kártyára történő vásárlásának szabályairól.
A honvédelemről és a Magyar Honvédségről szóló
2004. évi CV. törvény 110. § (2) bekezdése alapján, a
Honvédelmi Minisztérium Szervezeti és Működési Szabályzatának kiadásáról szóló 82/2006. (MK 94.) HM utasítás mellékleteként kiadott Honvédelmi Minisztérium
Szervezeti és Működési Szabályzata III. Fejezet 6. pontjának (3) bekezdésében meghatározott szakirányítási jogkörömben eljárva, figyelemmel a külföldi fegyveres erők hőerőgépei magyarországi, valamint a Magyar Honvédség
hőerőgépei külföldön végrehajtott üzemanyag feltöltésének és elszámolásának rendjéről szóló 98/2007. (HK 17.)
HM utasításra, a szárazföldi üzemanyagok üzemanyagkártyára történő vásárlásának szabályairól az alábbi
intézkedést adom ki: ÁLTALÁNOS RENDELKEZÉSEK 1. Az intézkedés hatálya a Honvédelmi Minisztériumra
(a továbbiakban: HM), a miniszter alárendeltségébe, közvetlen irányítása és fenntartói irányítása, valamint közvetlen felügyelete alá tartozó szervezetekre, továbbá a Magyar Honvédség (a továbbiakban: MH) valamennyi katonai szervezetére (a továbbiakban együtt: üzemeltető szervezet) terjed ki.
2. Jelen intézkedés alkalmazásában szárazföldi üzemanyagnak minősül az autóbenzinnel vagy gázolajjal üzemelő, belsőégésű motorral hajtott gépjárművek, harcjárművek, munkagépek és egyéb gépek – ideértve a vontatmányra épített berendezéseket is –, illetve az ilyen eszközökbe beépített, autóbenzinnel vagy gázolajjal üzemelő
berendezések üzemanyaga.
HŐERŐGÉPEK ÜZEMANYAG ELLÁTÁSA
ÜZEMANYAG-KÁRTYÁRA BELFÖLDÖN 3. Valamely üzemeltető szervezet állományába tartozó,
az 5. pont szerinti eszköz belföldi üzemanyag-ellátására
üzemanyag kártyát kizárólag a HM Fejlesztési és Logisztikai Ügynökség (a továbbiakban: HM FLÜ) által központosított közbeszerzési eljárás útján biztosított kártyával lehet
végrehajtani. Belföldi tankoláshoz az üzemanyag kártyákat külön szerződés alapján 2009. december 31-ig a Ma
gyar Olaj és Gázipari Nyilvánosan Működő Részvénytársaság (a továbbiakban: MOL Nyrt.) biztosítja.
4. A tárgyévre tervezett üzemanyag-kártyával történő
hajtóanyag beszerzéseket a HM FLÜ a tárgyévre vonatkozó Éves Beszerzési Tervében szerepelteti, az üzemeltető
szervezetek a 24-es anyagnemre előirányzatot nem tervezhetnek.
5. Üzemanyag-kártya elsősorban a benzinüzemű gépjárművekre, illetve az OPEL FRONTERA terepjáró gépkocsikra igényelhető. Egyéb dízelüzemű gépjárművek
esetében csak indokolt esetben (pl. olyan üzemeltető szervezet esetében, ahol nincs gazdaságosan elérhető honvédségi üzemanyag-töltő állomás) lehet kezdeményezni az
üzemanyagkártyával történő ellátást. A benzinüzemű
1800 cm3 hengerűrtartalmat elérő, vagy azt meghaladó
motorral szerelt személygépkocsik esetében 99 oktánszámú benzin, az OPEL FRONTERA terepjáró gépkocsik
esetében MOL EVO DIESEL gázolaj vásárlására jogosító
kártyákat kell igényelni. Az egyéb eszközök esetében a
HM FLÜ egyedileg engedélyezi a 95 oktánszámtól eltérő
benzin, illetve az emelt minőségű gázolaj alkalmazását.
6. Az üzemanyag-kártyára vásárolt hajtóanyagok és
szolgáltatások ellenértékét a HM FLÜ a B 211 címrendkódra biztosított központi költségvetési előirányzatok terhére tervezi.
7. Az üzemeltető szervezet parancsnoka (vezérigazgatója, igazgatója, vezetője) évente a HM FLÜ jóváhagyását
követően – típus és forgalmi rendszám szerint – parancsban határozza meg azokat a gépjárműveket, amelyek
üzemanyagkártyával kerülnek ellátásra.
8. A kártyák kizárólag az adott hajtóanyag vásárlására
és autómosás igénybe vételére vonatkozhatnak, egyéb vásárlásra (pl. SHOP termékek, egyéb szolgáltatás) nem vehetők igénybe.
9. A belföldi üzemanyagkártyákat csak a Magyar Köztársaság területén működő MOL üzemanyagtöltő állomásokon lehet használni.
10. Készpénzzel történő belföldi hajtóanyag vásárlás
nem engedélyezett.
Belföldi üzemanyag-kártyák igénylésének rendje 11. A katonai szervezetek az alábbi belföldi üzemanyag-kártyákat igényelhetik:
a) 2. kategóriájú: megadott forgalmi rendszámra, PINkóddal, kizárólag a gépjármű üzemanyagtartályába történő hajtóanyag feltöltésre,
b) 2. kategóriájú: megadott forgalmi rendszámra, PINkóddal, a gépjármű üzemanyagtartályába történő hajtóanyag feltöltésre és autómosásra,
c) Garázskártya: forgalmi rendszám nélkül, PIN-kóddal, a gépjármű üzemanyagtartályába történő hajtóanyag
feltöltésre és autómosásra.
12. A gépjárművek ellátása érdekében elsősorban a
11. pont a) alpontja szerinti kártya igényelhető. A 11. pont
b) és c) alpontjai szerinti kártyák az állományilletékes parancsnok javaslata alapján, indokolt esetben és korlátozott
számban igényelhetők.
13. Az üzemanyag-kártyával történő ellátás érdekében
az üzemeltető szervezetek igényeiket a szolgálati út betartásával az 1. számú melléklet szerinti felszámítási kimutatás alapján – a tárgyévet megelőző év november 5-ig írott
és elektronikus formában közvetlenül a HM FLÜ részére
küldik meg.
14. Az igények jogosságát a HM FLÜ bírálja el, melynek eredményéről az érintett katonai szervezeteket a szolgálati út betartásával november 25-ig tájékoztatja.
15. A felszámítási kimutatásban külön soron kell szerepeltetni a Magyar Köztársaság Katonai Biztonsági Hivatal kihelyezett biztonsági (fő-)tisztjei által végzett tevékenység biztosításával kapcsolatos üzemanyag-kártya igényeket.
16. Az igény jóváhagyását követően a HM FLÜ által
biztosított adatok alapján az MH Veszélyesanyag Ellátó
Központ (a továbbiakban: MH VEK) december 10-ig
megigényli a MOL Nyrt.-től az üzemanyagkártyákat,
melyről egyidejűleg tájékoztatja az üzemeltető szervezetet. Az elkészült kártyákat az arról szóló értesítés alapján
az üzemeltető szervezet üzemanyag-szolgálata veszi át az
MH VEK-től.
17. Az olyan gépjárművek esetében, melyek a felszámítási kimutatásban nem szerepelnek (pl. év közben átvett
gépjárművek stb.), de üzemanyagkártyával történő ellátásuk indokolt, az üzemeltető szervezetek egyedileg terjesztik fel kártya igényeiket a 11–16. pontokban meghatározott módon, kiegészítve azt az átadó szervezet megnevezésének feltüntetésével.
18. Az üzemeltető szervezet állományából év közben
kikerülő gépjármű esetében az üzemeltető szervezet az
üzemanyagkártyát 10 munkanapon belül az MH VEK-hez
leadja. Az MH VEK a HM FLÜ értesítése mellett kezdeményezi a leadott kártya érvénytelenítését és eljuttatja azt
a MOL NyRt.-hez.
19. Új kártya igénylésekor az üzemeltető szervezet a
felszámítási kimutatás mellett a 2. számú melléklet szerinti
kártyaigénylő lapot is megküldi írott és elektronikus
formában a HM FLÜ részére.
20. Amennyiben olyan üzemeltető szervezet igényel
üzemanyagkártyát, mely eddig nem rendelkezett kártyával
(pl. újonnan alapított, vagy önálló gazdálkodásra áttért
szervezet), akkor a 13. pontban meghatározottakon felül a
3. számú melléklet szerinti Vevő Adatlapot is meg kell kül
deni a HM FLÜ részére a felszámítási kimutatás és a kártyaigénylő lappal együtt.
21. Az üzemanyag szolgálat (vagy a kártyák kezelésére
parancsban kijelölt személy) az ügyviteli szerv által nyilvántartásba vett okmányban nyilvántartja a kártyaátadásokat. A nyilvántartásnak tartalmaznia kell legalább a kiadást elrendelő – 7. pont szerinti – parancs számát, a kártya
számát, a kártya típusát, az átadás és a visszavétel idejét, az
átvevő személy nevét, rendfokozatát, beosztását, aláírását
és annak az eszköznek a megnevezését, egyedi azonosítóját, amely üzemanyag-ellátására a kártya kiadásra került.
22. Az üzemanyagkártya felhasználásával beszerzett
hajtóanyagok mennyisége az üzemeltető szervezet éves
hajtóanyag fogyasztási keretét terheli.
23. A HM FLÜ a jóváhagyott költségvetési előirányzatok
alapján meghatározza a tárgyévre belföldi üzemanyagkártyára feltöltött hajtóanyagok és szolgáltatások vásárlására fordítható keretösszeget. A keretet az MH Összhaderőnemi Parancsnokság (a továbbiakban: MH ÖHP) osztja el az alárendelt üzemeltető szervezetek között. Az így elosztott kereteket
érintően az MH ÖHP év közben átcsoportosításokat hajthat
végre az egyes üzemeltető szervezetek között. Az üzemeltető
szervezet részére jóváhagyott keret túllépése nem lehetséges.
A tárgyévre jóváhagyott kereteket a szeptemberi felhasználási adatok figyelembevételével a HM FLÜ felülvizsgálja, és
szükség szerint – a költségvetési lehetőségek figyelembevételével – korrigálja. Indokolt esetben a kereteket a tárgyév folyamán is lehet módosítani.
24. Az üzemanyagkártyára történt előirányzat-felhasználásokról az MH VEK a tárgynegyedévet követő hónap
15-ig tájékoztatja – üzemeltető szervezet bontásban – az
MH ÖHP-t, valamint egyezteti a keretfelhasználást az üzemeltető szervezetekkel. Amennyiben az üzemeltető szervezet a tárgyévre biztosított keret 85%-át felhasználta, úgy
arról annak parancsnokát az MH VEK a szolgálati út betartásával 5 napon belül értesíti.
25. A belföldi üzemanyagkártyával ellátott gépjárművek menetlevelének megjegyzés rovatába a „KATONAI
SZERVEZETNÉL NEM TANKOLHAT” feliratot fel kell
tüntetni. Egy menetlevélen MOL-kártyára, és katonai
szervezet töltőállomásán végrehajtott hajtóanyag felvétel
nem engedélyezett.
26. A menetleveleket lehetőség szerint úgy kell kiállítani, hogy azok érvényessége ne lépje át a naptári hónap
utolsó napját, különösen a december 31.–január 1. forduló
tekintetében.
Üzemanyag-feltöltés végrehajtása
belföldi üzemanyag-kártyával 27. Az üzemeltető szervezet üzemanyag szolgálata
évente legalább egy alkalommal felkészítést tart az érintett
állomány részére a kártyák használatával kapcsolatban.
28. Az üzemanyagkártyával végrehajtott hajtóanyag vásárlás során a gépjármű vezetője a kártya átadásakor közli
a töltőállomás-kezelővel a feltöltött eszköz kilométeróra
állását. A terminál – a tranzakció befejezéseként – kinyomtatja az értékesítési bizonylatot. A gépjárművezető
az értékesítési bizonylat eladói példányát az áru átvételének igazolásaként aláírja, a vevői példányt és a pénztárgép
által kiadott részletes nyugtát pedig további felhasználás
céljából átveszi.
29. Az értékesítési bizonylatnak tartalmaznia kell a vásárolt hajtóanyag megnevezését, mennyiségét, bekerülési
költségét, valamint a kilométeróra állását.
30. A gépjármű vezetője az átvett üzemanyag mennyiségét – a bizonylattal megegyezően – beírja a menetlevél
„üzemanyag elszámolás hajtóanyag fogyasztás útközben”
rovatába és aláírásával igazolja a feltöltést. Bizonylatszámként a kapott értékesítési bizonylat számát kell bejegyezni. A kapott értékesítési bizonylatok megfelelő rovatába be kell vezetni a gépjármű menetlevél számát, továbbá Garázskártya esetén az eszköz egyedi azonosítóját (forgalmi rendszámát). Az igénybevétel befejezését követően
az értékesítési bizonylatot és a részletes nyugtát a gépjármű menetlevéllel együtt kell leadni, azok a továbbiakban a
menetlevél üzemanyag elszámolási szelvényének mellékletét képezik.
31. Amennyiben a kártya megsérül, vagy a töltőállomás
terminál nem működik, a gépjárművezető kezdeményezi a
töltőállomás kezelőnél a MOL Nyrt. központja által kiadandó készpénzfizetés nélküli számla rendezéséhez
szükséges engedély megkérését. Amennyiben a töltőállomás-kezelő ennek során nem működik együtt, akkor azt a
gépkocsivezető jelzi az üzemeltető szervezet üzemanyag
szolgálatának, aki telefonon felveszi a kapcsolatot a HM
FLÜ Anyagi-technikai és Közlekedési Igazgatóság Ellátási Osztály (a továbbiakban: HM FLÜ EO) munkatársával.
A HM FLÜ EO munkatársa intézkedik a MOL Nyrt. felé a
kártya elfogadása érdekében. A gépkocsivezető ilyen esetekben az átvett hajtóanyag, illetve szolgáltatás ellenértékét készpénzzel nem fizeti ki, de az ellenérték rendezéséig
nem hagyja el a töltőállomást. Az ellenérték más módon
történő kifizetése érdekében megvárja a HM FLÜ EO
munkatársának utasítását és annak megfelelően jár el. A
gépjárművezető a történteket a Vásárlók Könyvébe bejegyzi.
Belföldi üzemanyag-kártyára vásárolt hajtóanyagok
elszámolása, nyilvántartása 32. Az üzemeltető szervezetek az üzemanyag-kártyára
történő hajtóanyag-felhasználásokról külön Üzemanyag
Feltöltési és Kiadási Kimutatást (a továbbiakban: ÜFKK)
vezetnek, melyen rögzítik az egy menetlevélre összesen
felvételezett hajtóanyag mennyiséget. Az ÜFKK-t az
igénybevételeknek megfelelően, de legalább havonta le
kell zárni, és mellékletként csatolni kell hozzá a gépjármű
menetlevelek Üzemanyag-elszámolás szelvényét az
eredeti értékesítési bizonylatokkal és részletes nyugtákkal
együtt.
33. Az MH VEK a MOL Nyrt. virtuális kártyaközpont
adatai alapján a „Kártyaforgalmi Kimutatást” elektronikus
formában megküldi a tárgyhónapot követő hónap 5. munkanapjáig az üzemeltető szervezet részére. Az üzemeltető
szervezet ellenőrzi a kimutatásban szereplő adatok helyességét és arról a 4. számú melléklet szerinti igazolást küld
telefaxon az MH VEK részére. Az igazolást az üzemeltető
szervezet kiadványozási jogosultsággal rendelkező szolgálati személye írja alá.
34. A MOL Nyrt. virtuális kártyaközpont hozzáférési
jogosultságot és annak szintjét a HM FLÜ jóváhagyása
alapján a MOL Nyrt. biztosítja.
35. Amennyiben a számla és az üzemeltető szervezet
adatai között eltérés mutatkozik, azt az üzemeltető szervezet üzemanyag szolgálata a MOL Nyrt.-vel írásban egyezteti, melyről telefax útján haladéktalanul tájékoztatja az
MH VEK-t.
36. Az üzemanyagkártyára vásárolt hajtóanyagok és
szolgáltatások ellenértékét tartalmazó, a HM FLÜ, mint
költségviselő nevére kiállított számlát a MOL Nyrt. minden hónap 4-ig megküldi az MH VEK részére. Az MH
VEK az üzemeltető szervezetek által megküldött Igazolások alapján telefaxon felterjeszti az Utalványrendelet elkészítéséhez szükséges adatokat (számla száma, a számla értéke hajtóanyag-feltöltésre hajtóanyag fajtánként, valamint vásárlásra nettó és bruttó érték bontásban) a HM FLÜ
részére. A HM FLÜ az adatok alapján elkészíti az Utalványrendeletet, melyet a hónap 12. munkanapjáig megküld az MH VEK részére. Az MH VEK az üzemeltető
szervezetek által küldött igazolások és az utalványrendelet
alapján az üzemanyag-kártyákra vásárolt hajtóanyag
mennyiségeket bevételezi, majd eszköz utalványon kiterheli az üzemeltető szervezetre. Az üzemeltető szervezet az
MH VEK utalványán szereplő mennyiségeket bevételezi,
és a 32. pont szerint felfektetett ÜFKK alapján kiadásba
helyezi.
37. Az MH VEK a bevételi utalvány egy eredeti példányát, az Utalványrendelet kitöltött példányát, az üzemeltető szervezetektől beérkezett Igazolások adatainak összesítését tartalmazó jelentést és a számla eredeti példányát a
hónap 15. munkanapjáig megküldi a HM FLÜ részére.
38. A HM FLÜ a számlát a vonatkozó pénzügyi szabályoknak megfelelően, a hajtóanyagokat a hajtó és kenőanyag beszerzés 5461, a mosatást az egyéb, más jellegű
szolgáltatás 55219999 főkönyvi számlaszámra biztosított
költségvetési előirányzat terhére egyenlíti ki. A számlákat
minden esetben a tárgyévre jóváhagyott előirányzatok terhére kell kiegyenlíteni, függetlenül a számla kiállításának
és fizetési határidejének időpontjától.
39. A HM FLÜ az üzemeltető szervezetek részére biztosított hitelkeretet egy összegben adja meg a MOL Nyrt.
felé. Amennyiben a hitelkeret túllépése a töltőállomáson
üzemanyag feltöltésnél fordul elő, a gépkocsivezető jelentést tesz az üzemanyag szolgálat részére, aki a HM FLÜ
EO munkatársain keresztül intézkedik a hitelkeret azonnali megemeléséről. A gépkocsivezető ilyen esetben megvárja a hitelkeret megemelését, és azután a kártyával kiegyenlíti az átvett hajtóanyag, illetve szolgáltatás ellenértékét. Amennyiben ez elháríthatatlan ok (technikai hiba
stb.) miatt nem lehetséges, az ellenérték más módon
történő kifizetése érdekében megvárja a HM FLÜ ATKI
EO munkatársának utasítását, és annak megfelelően jár el.
40. A nyilvántartásokban a bevételezés alapját az értékesítési bizonylaton és a havonta megküldött Kártyaforgalmi Kimutatáson szereplő liter-mennyiség képezi. A
belföldi üzemanyagkártyára vásárolt hajtóanyagokat az
alábbi Honvédségi Egységes Termékkódokon (a továbbiakban: HETK) kell a nyilvántartásokon átvezetni:
a) MOL-kártyás ólmozatlan autóbenzin Tempo 95:
24 02 1122 0007 04,
b) MOL-kártyás ólmozatlan autóbenzin Tempo 99:
24 02 1122 0011 08,
41. Amennyiben a tárgyévi hajtóanyag feltöltés kifizetése a következő évben esedékes, az év végi beszámolóban
ezt kötelezettségvállalással terhelt tételként kell szerepeltetni.
42. Amennyiben bármely honvédségi szervezet késedelmes teljesítése miatt a MOL Nyrt. késedelmikamat-követelést támaszt, a HM FLÜ jelzi azt az érintett szervezet
vezetője felé, aki intézkedik a mulasztás okának megállapítására és az esetleges kártérítési eljárás lefolytatására a
hatályos jogszabályok és belső rendelkezések alapján.
Belföldi üzemanyag-kártya letiltása 43. A kártya elvesztése, ellopása, vagy illetéktelen személyhez jutása esetén az üzemeltető szervezet haladéktalanul intézkedik a MOL Nyrt. felé a kártya letiltásáról telefonon, a kártya számának megadásával. Az üzemeltető
szervezet a letiltásról legkésőbb a letiltást követő munkanapon a kártya adatait, a letiltást kiváltó körülmények rövid leírását (mikor, hol történt, vagy derült fény az esetre),
valamint a tett intézkedések időpontját és leírását tartalmazó tájékozatót küld a HM FLÜ részére.
HŐERŐGÉPEK ÜZEMANYAG-ELLÁTÁSA
ÜZEMANYAG-KÁRTYÁRA KÜLFÖLDÖN 44. Valamely üzemeltető szervezet állományába tartozó, a 45. pontban megjelölt hőerőgép külföldi üzem
anyag-ellátására üzemanyagkártyát kizárólag a HM FLÜ
által közbeszerzési eljárás útján beszerzett kártyával lehet
végrehajtani. Külföldi tankoláshoz az üzemanyagkártyákat külön szerződés alapján 2010. december 31-ig az
ÖMV Hungária Kft. (a továbbiakban: ÖMV H. Kft.) biztosítja.
45. Valamennyi üzemeltető szervezet állományába tartozó, külföldön végrehajtott igénybevételen részt vevő hőerőgép (személygépkocsi, mikrobusz, tehergépkocsi, autóbusz, az igénybevétel során üzemeltetett beépített segédberendezések) üzemanyag-feltöltésére az ÖMV H. Kft. által kiadott kártyát kell alkalmazni.
46. A külföldön üzemanyagkártyára vásárolt üzemanyagok és szolgáltatások ellenértékét a HM FLÜ a B 211
címrendkódra biztosított központi költségvetési előirányzat terhére tervezi.
47. Az üzemeltető szervezet parancsnoka az igénybevétel elrendelésekor parancsban rögzíti a külföldi üzemanyagkártyával történő ellátást. A parancsban rögzíteni
kell a feladat megnevezését, időtartamát, az igénybevétel
során érintett országokat, az átvevő nevét, rendfokozatát,
mely eszközök ellátására biztosították a kártyát, a kártya
18 jegyű számát, a kártya típusát (6 jegyű szám a kártyatulajdonos megnevezés alatt) és a lejárat idejét. Az igénybevétel befejeztével a kártyát az üzemanyag-szolgálat (vagy
kártyák kezelésére parancsban kijelölt személy) részére le
kell adni.
48. A személyi használatú járművek részére biztosított
külföldi üzemanyagkártyát (beosztásonként a járművek
számától függetlenül egy kártyát) annak érvényességi idején belül nem kell leadni az üzemanyag-szolgálat részére.
A személyi használatú gépjárművek vezetői részére az
üzemanyag-szolgálat (vagy a kártyák kezelésére parancsban kijelölt személy) évente egy alkalommal felkészítést
tart a külföldi üzemanyagkártya használatának szabályairól.
49. Az üzemanyag-szolgálat (vagy a kártyák kezelésére
parancsban kijelölt személy) az ügyviteli szerv által nyilvántartásba vett okmányban tartja nyilván a kártyaátadásokat. A nyilvántartásnak tartalmaznia kell legalább a kiadást elrendelő parancs számát, a kártya 18 jegyű számát, a
kártya típusát, az átadás és a visszavétel idejét, az átvevő
személy nevét, rendfokozatát, beosztását és azoknak az
eszközöknek megnevezését, egyedi azonosítóját, amelyek
üzemanyag-ellátására a kártya kiadásra került, „A kártya
használatára vonatkozó szabályokról a felkészítést megkaptam, a használat szabályait ismerem!” szöveget, valamint az átvevő aláírását.
50. Az üzemanyag-szolgálat a külföldi üzemanyagkártya kiadásakor minden alkalommal ismerteti a kártya használatával kapcsolatos szabályokat az átvevő állománnyal.
A kártyahasználat szabályainak ismeretét a használó az
aláírásával igazolja.
51. A kártyák kizárólag az alábbi termékek és szolgáltatás vásárlására használhatók:
a) hajtóanyag (az adott eszközhöz előírt oktánszámú
benzin, illetve megfelelő minőségű gázolaj),
b) AdBlue adalék,
c) motor- és hajtóműolaj (az eszközhöz előírt minőség
ben: viszkozitási fokozat, API/ACEA specifikáció),
d) hűtőfolyadék (az eszközhöz előírt minőségben),
e) szélvédőmosó folyadék,
f) gépi autómosó szolgáltatás.
52. A külföldi üzemanyag-kártyákat a 7. számú mellékletben megjelölt országokban ÖMV, AGIP, ARAL, BP,
STATOIL, valamint a „Routex” emblémával jelölt töltőállomásokon lehet fizetőeszközként alkalmazni.
53. Azon országokban, amelyek nem szerepelnek a
7. számú mellékletben felsoroltak között, illetve a felsorolt
országok olyan régióiban, ahol gazdaságossági szempontokat figyelembe véve nincs olyan elérhető töltőállomás,
amely elfogadja az ÖMV H. Kft. által kibocsátott kártyát,
az 51. pontban megjelölt anyagok és szolgáltatások igénybevételekor azok ellenértékét készpénzzel kell kiegyenlíteni. A készpénzes ellentételezésre vonatkozó szabályokat
a külföldi fegyveres erők hőerőgépei magyarországi, valamint a Magyar Honvédség hőerőgépei külföldön végrehajtott üzemanyag feltöltésének és elszámolásának rendjéről
szóló 98/2007. (HK 17.) HM utasítás tartalmazza.
A külföldi üzemanyag-kártyák igénylésének rendje 54. Az üzemeltető szervezetek az alábbi kártyákat igényelhetik:
a) 1. típusú kártya: személygépkocsik, mikrobuszok
üzemanyag ellátására és gépi autómosó szolgáltatás igénybevételére jogosító, PIN-kóddal ellátott kártya,
b) 3. típusú kártya: tehergépkocsik, autóbuszok, valamint ezen eszközök üzemanyagot fogyasztó beépített kiegészítő berendezéseinek üzemanyag-ellátására és gépi
autómosó szolgáltatás igénybevételére jogosító, PIN-kóddal ellátott kártya.
55. Az üzemeltető szervezeteknek a külföldi üzemanyagkártyákat az 5. számú melléklet szerinti formában a
tárgyévet megelőző év november 5-ig kell megigényelniük szolgálati úton a HM FLÜ-től. A HM FLÜ december
5-ig a szolgálati út betartásával tájékoztatja az üzemeltető
szervezeteket és az MH VEK-t a biztosítandó kártyák számáról és típusáról, a kiadás időpontjáról. A kártyákat az
üzemeltető szervezetek közvetlenül a HM FLÜ-től veszik
át és a lejárt, használhatatlanná vált, illetve visszavont
kártyákat is ide adják le.
56. Amennyiben az üzemeltető szervezet az éves igénylési rendben nem igényelt külföldi üzemanyagkártyát, illetve az igényelt kártyák száma nem elegendő, úgy rendkívüli igénylés felterjesztésével kérheti a HM FLÜ-től kül
földi üzemanyagkártya biztosítását. A rendkívüli igényt is
az 5. számú melléklet szerinti formában kell felterjeszteni.
57. A külföldi üzemanyagkártya felhasználásával beszerzett hajtóanyagok mennyisége az üzemeltető szervezet éves hajtóanyag-fogyasztási keretét terheli.
58. A HM FLÜ a jóváhagyott költségvetési előirányzatok alapján meghatározza a tárgyévre külföldi üzemanyagkártyára feltöltött hajtóanyagok és szolgáltatások vásárlására fordítható keretösszeget. A külföldi üzemanyagkártyák üzemeltető szervezetek közötti elosztását a HM FLÜ
végzi az MH ÖHP javaslatának figyelembe vételével.
Üzemanyag feltöltés végrehajtása
külföldi üzemanyag-kártyával 59. A menetleveleket lehetőség szerint úgy kell kiállítani, hogy azok érvényessége ne lépje át a naptári hónap
utolsó napját, különösen a december 31.–január 1. forduló
tekintetében.
60. Külföldi üzemanyagkártya terhére hajtóanyagot
(autóbenzin, gázolaj) kizárólag az eszköz üzemanyagtartályába, illetve a beépített kiegészítő berendezés üzemanyag
tartályába lehet tölteni. Motorolaj, hajtóműolaj, hűtőfolyadék, illetve szélvédőmosó folyadék kizárólag utántöltésre
vásárolható a tényleges fogyás mértékéig.
61. Egy kártyával egyszerre több eszköz feltöltése
(utántöltése, mosatása) is lehetséges, azonban egy kártyával egy naptári napon belül legfeljebb 5 tranzakciót (vásárlást) lehet végezni, összesen legfeljebb 1500 euró értékben. Ilyen esetekben a vásárlásokat eszközönként különkülön (de az egy eszközhöz vásárolt termékeket, szolgáltatást egyben) kell rendezni.
62. Külföldi igénybevételre történő útbaindulás, illetve
arról visszatérés során az eszköz a Magyar Köztársaság területén az MH objektumaiban üzemeltetett üzemanyagtöltő állomásokon, illetve az eszközhöz kiadott MOL üzemanyagkártya használatával hajthat végre üzemanyag-feltöltést, a hazai feltöltésekre vonatkozó szabályok szerint.
Hajtóanyag vásárlása készpénzért ebben az esetben sem
engedélyezett.
63. A külföldi üzemanyagkártyával végrehajtott hajtóanyag-vásárlás során a gépjármű vezetője a kártya átadásakor közli a töltőállomás-kezelővel az eszköz kilométeróra-állását. A terminál – a tranzakció befejezéseként – kinyomtatja az értékesítési bizonylatot. A gépjárművezető
az értékesítési bizonylat eladói példányát az áru átvételének igazolásaként aláírja, a vevői példányt és a pénztárgép
által kiadott részletes nyugtát pedig további felhasználás
céljából átveszi. Az értékesítési bizonylatnak tartalmaznia
kell a vásárolt termék és az igénybevett szolgáltatás megnevezését, mennyiségét, bekerülési költségét, valamint a
kilométeróra állását.
64. A gépjármű vezetője az átvett üzemanyag mennyiségét – a bizonylattal megegyezően – beírja a menetlevél
„üzemanyag elszámolás hajtóanyag fogyasztás útközben”
rovatába és aláírásával igazolja a feltöltést. Bizonylatszámként a kapott bizonylat számát kell bejegyezni. A kapott bizonylatok megfelelő rovatába be kell vezetni a gépjármű menetlevél számát és fel kell tüntetni rajta az eszköz
egyedi azonosítóját. Az igénybevétel befejezését követően
az értékesítési bizonylatot és a nyugtát a gépjármű menetlevéllel együtt kell leadni, azok a továbbiakban a menetlevél üzemanyag elszámolás szelvényének mellékletét képezik.
65. Amennyiben a kártya megsérül, vagy a töltőállomás
terminál nem működik, a gépjárművezető jelzi az üzemeltető szervezet üzemanyag szolgálatának, aki telefonon felveszi a kapcsolatot a HM FLÜ EO munkatársával. A HM
FLÜ EO munkatársa intézkedik az ÖMV H. Kft. felé a kártya elfogadása érdekében. A gépkocsivezető az átvett hajtóanyag, illetve szolgáltatás ellenértékét készpénzzel nem
fizeti ki, de az ellenérték rendezéséig nem hagyja el a töltőállomást. Az ellenérték más módon történő kifizetése
érdekében megvárja a HM FLÜ ATKI EO munkatársának
utasítását és annak megfelelően jár el.
Külföldi üzemanyag-kártyára vásárolt üzemanyagok
elszámolása, nyilvántartása 66. Az üzemeltető szervezetek a külföldi üzemanyagkártyára történő hajtóanyag-felhasználásokról külön
ÜFKK-t vezetnek, melyen rögzítik az egy menetlevélre
összesen felvételezett hajtóanyag-mennyiséget. Az
ÜFKK-t az igénybevételeknek megfelelően, de legalább
havonta le kell zárni, és csatolni kell hozzá mellékletként a
gépjármű-menetlevelek Üzemanyag-elszámolás szelvényét az eredeti értékesítési bizonylatokkal és részletes
nyugtákkal együtt.
67. A HM FLÜ a külföldi üzemanyagkártya felhasználásával vásárolt anyagokról és szolgáltatásokról a számlát
és annak mellékleteként a Gyűjtőelszámolást havonta
megkapja az ÖMV H. Kft.-től. A HM FLÜ a Gyűjtőelszámolást a tárgyhavi igénybevételi adatokkal elektronikus
formában megküldi az üzemeltető szervezet részére a
számla beérkezését követő 2. munkanapig. Az üzemeltető
szervezet ellenőrzi a Gyűjtőelszámolásban szereplő adatok helyességét, és arról a 6. számú melléklet szerinti teljesítésigazolást 2 munkanapon belül megküldi telefaxon a
HM FLÜ részére. A teljesítésigazolást az üzemeltető szervezet kiadványozási jogosultsággal rendelkező szolgálati
személye írja alá.
68. Amennyiben a számla és az üzemeltető szervezet
adatai között valamilyen eltérés mutatkozik, azt az üzemeltető szervezet üzemanyag szolgálata a HM FLÜ bevonásával egyezteti a kártya kibocsátójával.
69. A HM FLÜ a számla és az üzemeltető szervezetek
teljesítésigazolásai alapján elkészíti az Utalványrendeletet, melyet a tárgyhónapot követő hónap 10. munkanapjáig
megküld az MH VEK részére a számla adatainak üzemeltető szervezetek szerinti megbontásával kiegészítve. Az
MH VEK az Utalványrendelet alapján a külföldi üzemanyagkártyákra vásárolt termékeket bevételezi, majd Eszköz utalványon kiterheli az üzemeltető szervezetekre. Az
MH VEK a bevételről szóló Eszköz utalvány egy eredeti
példányát és az Utalványrendelet igazolt példányát 2 munkanapon belül megküldi a HM FLÜ részére. Az üzemeltető szervezet az MH VEK utalványán szereplő mennyiségeket bevételezi, és ÜFKK alapján kiadásba helyezi.
70. A HM FLÜ a számlát a vonatkozó pénzügyi szabályoknak megfelelően, a hajtó- és kenőanyagokat a hajtóés kenőanyag beszerzés 5461, a fagyálló hűtőfolyadékot
és a szélvédőmosó folyadékot az egyéb anyagok 549195, a
mosatást az egyéb más jellegű szolgáltatás 55219999 főkönyvi számlaszámra biztosított költségvetési előirányzat
terhére egyenlíti ki. A számlákat minden esetben a tárgyévre jóváhagyott előirányzatok terhére kell kiegyenlíteni,
függetlenül a számla kiállításának és fizetési határidejének
időpontjától.
71. A nyilvántartásokban a bevételezés alapját a külföldi töltőállomáson kapott bizonylaton és a havonta megküldött kártyaforgalmi adatokban szereplő litermennyiség képezi. A külföldi üzemanyagkártyára vásárolt termékeket
az alábbi HETK-n kell a nyilvántartásokon átvezetni
(gyártótól, oktánszámtól, illetve minőségtől függetlenül):
a) Esz ólmozatlan autóbenzin (külföldi feltöltés):
24 02 1122 0009 02,
b) Diesel (külföldi feltöltés): 24 02 1311 0008 00,
c) AdBlue adalék (külföldi feltöltés): 24 02 7129 0021 00,
d) motorolaj (külföldi feltöltés): 24 02 3141 0011 07,
e) hajtóműolaj (külföldi feltöltés): 24 02 3411 0001 06,
f) fagyálló hűtőfolyadék (külföldi feltöltés): 24 24 1121
0039 07,
g) szélvédőmosó folyadék (külföldi feltöltés): 24 23
8218 3125 03. 72. Amennyiben a tárgyévi hajtóanyag feltöltés kifizetése a következő évben esedékes, az év végi beszámolóban
ezt kötelezettségvállalással terhelt tételként kell szerepeltetni.
73. Amennyiben bármely honvédségi szervezet késedelmes teljesítése miatt az ÖMV H. Kft. késedelmi-kamat
követelést támaszt, a HM FLÜ jelzi azt az érintett szervezet vezetője felé, aki intézkedik a mulasztás okának megállapítására és az esetleges kártérítési eljárás lefolytatására
a hatályos jogszabályok és belső rendelkezések alapján.
Külföldi üzemanyag-kártya letiltása 74. A kártya elvesztése, ellopása, vagy illetéktelen személyhez jutása esetén a gépjárművezető, illetve az eszköz
kezelője azonnal értesíti az üzemeltető szervezetet, amely
haladéktalanul intézkedik annak letiltására az ÖMV H. Kft.
telefonszámán, továbbá a teljes körű (nemzetközi) letiltás
érdekében a telefonon vagy elektronikus formában eljuttatott írásbeli kérelemmel. A kártya letiltásához a 18 jegyű
kártyaszám és a lejárati idő szükséges. Az üzemeltető szervezet a letiltott kártyákról legkésőbb a letiltást követő
munkanapon a kártya adatait, a letiltást kiváltó körülmények rövid leírását (mikor, hol veszett el a kártya, vagy
derült fény az esetre), valamint a tett intézkedések időpontját és leírását tartalmazó jelentést küld a HM FLÜ részére.
ZÁRÓ RENDELKEZÉSEK 75. Ez az intézkedés az aláírása napján lép hatályba,
egyidejűleg a hajtóanyag üzemanyag-kártyára történő vásárlásáról szóló 855/2006. (HK 23.) MH ÖLTPK intézkedés hatályát veszti.
Dr. Füredi Károly s. k.,
HM VTI szakállamtitkár


type: legislation

jurisdiction: Hungary

text:
126/E/2008. AB végzés.  Az Alkotmánybíróság mulasztásban megnyilvánuló alkotmányellenesség megállapítására irányuló indítvány tárgyában meghozta a következő
v é g z é s t: Az Alkotmánybíróság a társadalombiztosítási nyugellátásról szóló 1997. évi LXXXI. törvény 37. § (4) bekezdésével és a társadalombiztosítási nyugellátásról szóló
1997. évi LXXXI. törvény végrehajtásáról szóló
168/1997. (X. 6.) Korm. rendelet 14. § (4) bekezdésével
összefüggésben mulasztásban megnyilvánuló alkotmányellenesség megállapítására irányuló indítványt visszautasítja.
1. Az indítványozó a társadalombiztosítási nyugellátásról szóló 1997. évi LXXXI. törvény 37. § (4) bekezdésével
és a társadalombiztosítási nyugellátásról szóló 1997. évi
LXXXI. törvény végrehajtásáról szóló 168/1997. (X. 6.)
Korm. rendelet 14. § (4) bekezdésével összefüggésben
mulasztásban megnyilvánuló alkotmányellenesség megállapítását indítványozta. Az alkotmányellenes helyzet véleménye szerint azért áll fenn, mert a fenti szabályok az Európai Unió más tagállamában 1998. január 1. napját megelőzően biztosítási jogviszonyt – kettős biztosítást – szerzett magyar munkavállaló nyugdíjának megállapítása során nem ismerik el a foglalkoztató ország társadalombiztosítási jogszabályainak hatályát, amely ellentétes az Európai Közösségek Tanácsának 1971. június 14-ei, a szociális
biztonsági rendszereknek a közösségen belüli munkavállalókra és családtagjaikra történő alkalmazásáról szóló
1408/71 EGK rendelet 12. cikk (1) bekezdésében és
13. cikk a) pontjában foglaltakkal. Ezért sérül az Alkotmánynak a vállalt nemzetközi jogi kötelezettségek és a
belső jog összhangját előíró 7. § (1) bekezdése.
2. Az Alkotmánybíróság gyakorlata szerint az Európai
Közösségek alapító és módosító szerződései az Alkotmánybíróság hatáskörének szempontjából nem minősülnek nemzetközi szerződésnek. E szerződések, mint elsődleges jogforrások és a vizsgált rendelet, mint másodlagos
jogforrás közösségi jogként a belső jog részei, mivel a Magyar Köztársaság 2004. május 1-jétől az Európai Unió tagja. Az Alkotmánybíróság hatáskörének szempontjából a
közösségi jog nem minősül az Alkotmány 7. § (1) bekezdésében meghatározott nemzetközi jognak. [1053/E/2005.
AB határozat, ABH 2006, 1824, 1828.; 72/2006. (XII. 15.)
AB határozat, ABH 2006, 819, 861.; 61/B/2005. AB határozat, ABH 2201, 2207.; 87/2008. (VI. 18.) AB határozat,
ABH 2008, 707, 738.; 707/B/2005. AB határozat, ABH
2009, 1816, 1824, 1825.]
Az Alkotmánybíróság hatáskörét az Alkotmánybíróságról szóló 1989. évi XXXII. törvény 1. §-a határozza meg.
Ennek alapján nincs hatásköre annak vizsgálatára, hogy
valamely jogszabály sérti-e a közösségi jogot. Ezért az Alkotmánybíróság az indítványt az Alkotmánybíróság ideiglenes ügyrendjéről és annak közzétételéről szóló, többször
módosított és egységes szerkezetbe foglalt 2/2009. (I. 12.)
Tü. határozat (ABK 2009. január, 3.) 29. § b) pontja alapján visszautasította.
Budapest, 2010. október 4. Dr. Paczolay Péter s. k.,
az Alkotmánybíróság elnöke


text:
96/2010. (VI. 2.) AB határozata.  A MAGYAR KÖZTÁRSASÁG NEVÉBEN! Az Alkotmánybíróság az Országos Választási Bizottság országos népszavazás kitűzésére irányuló kezdeményezés aláírásgyűjtő ívének hitelesítése tárgyában hozott határozata ellen benyújtott kifogás alapján meghozta a következő
határozatot: Az Alkotmánybíróság az Országos Választási Bizottság 173/2010. (III. 18.) OVB határozatát helybenhagyja.
Az Alkotmánybíróság ezt a határozatát a Magyar Közlönyben közzéteszi.
Indokolás I. A választási eljárásról szóló 1997. évi C. törvény (a továbbiakban: Ve.) 130. § (1) bekezdése alapján magánszemélyek
kifogást nyújtottak be az Alkotmánybírósághoz az Országos Választási Bizottság (a továbbiakban: OVB) 173/2010.
(III. 18.) OVB határozata ellen. Az OVB vitatott határozatában megtagadta annak az országos népszavazási
kezdeményezésre irányuló aláírásgyűjtő ív mintapéldányának a hitelesítését, amelyen a következő kérdés szerepelt:
„Egyetért-e azzal, hogy az Országgyűlés törvényt alkosson arról, hogy az Országos Választási Bizottság nem választott
tagjait a bizottság ülésén szavazati jog ne illesse meg?”
Az OVB határozatának indokolásában megállapította, hogy az országos népszavazásról és népi kezdeményezésről
 szóló 1998. évi III. törvény (a továbbiakban: Nsztv.) 13. §-ának (1) bekezdése értelmében a népszavazásra feltett
konkrét kérdést úgy kell megfogalmazni, hogy arra egyértelműen lehessen válaszolni. A kezdeményezés nem felel
meg a fenti jogszabályi feltételeknek, mivel nem egyértelmű, hogy az OVB delegált tagjait milyen jogosítványok
illetnék meg, a szavazati jog hiányában a tanácskozási jog megilletné-e őket. Az OVB megítélése szerint egy ilyen
tartalmú jogszabályi rendelkezés a választási bizottságok társadalmi rendeltetésével ellentétesen, a delegált tagok
jogosítványainak teljes kiüresítéséhez vezetne. Tekintettel arra, hogy a kérdés több értelmezési lehetőséget vet fel,
illetve hogy a választópolgároktól a hatályos jogszabályok ilyen mélyreható ismerete nem várható el, az OVB
a kezdeményezés hitelesítését az Nsztv. 10. § c) pontja alapján megtagadta.
A kifogástevők álláspontja szerint az OVB megsértette a Ve. 29/A. § (1)–(2) bekezdését, mert nem megfelelően
állapította meg a tényállást. Érvelésük szerint a kérdés egyértelmű mind a választópolgárok, mind a jogalkotó számára,
mert az nem a delegált és a választott tagok eddigi jogait kívánja meghatározni, hanem csak azt, hogy a delegált tagot
a jövőben ne illesse meg szavazati jog. A kifogástevők hivatkoznak az Alkotmány 77. § (2) bekezdésére, melynek
értelmében az Alkotmány és az alkotmányos jogszabályok mindenkire egyaránt kötelezőek. Véleményük szerint
az Alkotmány ezen rendelkezéséből nem lehet arra a következtetésre jutni, hogy a választópolgárok nem ismerik
a rájuk vonatkozó jogszabályok tartalmát. Mindezek alapján a határozat megsemmisítését, és az OVB új eljárás
lefolytatására való kötelezését kérik az Alkotmánybíróságtól.
II. A kifogás nem megalapozott.
1. Az Alkotmánybíróság hatáskörét a jelen ügyben az Alkotmánybíróságról szóló 1989. évi XXXII. törvény 1. § h) pontja
alapján a Ve. 130. §-a határozza meg. Az Alkotmánybíróság eljárása ebben a hatáskörben jogorvoslati természetű.
Az Alkotmánybíróság az OVB határozatában, valamint a kifogásban foglaltak alapján azt vizsgálja, hogy az OVB
az aláírásgyűjtő ív hitelesítésének megtagadása során az Alkotmánynak és az irányadó törvényeknek megfelelően
járt-e el [63/2002. (XII. 3.) AB határozat, ABH 2002, 342, 344.]. Az Alkotmánybíróság feladatát e hatáskörben eljárva is
alkotmányos jogállásával és rendeltetésével összhangban látja el [25/1999. (VII. 7.) AB határozat, ABH 1999, 251, 256.].
2. Az OVB határozatában megállapította, hogy a népszavazásra feltenni javasolt kérdés nem felel meg az Nsztv. 13. §
(1) bekezdésében foglalt egyértelműség követelményének.
Az Alkotmánybíróság az OVB határozatában foglalt indokolással egyetértve a kifogást nem találta megalapozottnak,
ezért a 173/2010. (III. 18.) OVB határozatot az abban foglalt indokok helyességére tekintettel, azonos indokok alapján
helybenhagyta.
Az Alkotmánybíróság jelen határozatának közzétételét az OVB határozatnak a Magyar Közlönyben való megjelenésére
tekintettel rendelte el.
Budapest, 2010. június 1. Dr. Paczolay Péter s. k.,
az Alkotmánybíróság elnöke,


text:
42/2010. (III. 15.) KE határozata kitüntetés adományozásáról.
Az Alkotmány 30/A. § (1) bekezdése j) pontja, valamint a Magyar Köztársaság kitüntetéseiről szóló 1991. évi XXXI. törvény 2. §
(1) bekezdése alapján a polgári nemzetbiztonsági szolgálatokat irányító tárca nélküli miniszter elő ter jesz tésére
Góth Ferenc őrnagynak, a Magyar Köztársaság Nemzetbiztonsági Szakszolgálat kiemelt szakreferensének a
MAGYAR KÖZTÁRSASÁGI ARANY ÉRDEMKERESZT
(katonai tagozat) kitüntetést adományozom.
Budapest, 2010. március 5. Sólyom László s. k.,
köztársasági elnök